open-index/open-wikipedia-markdown huggingface dataset:
Semjons Varlamovs

**Semjons Varlamovs** (; dzimis ) ir profesionāls krievu hokejists, spēlē vārtsarga pozīcijā, Krievijas izlases dalībnieks. Pašlaik (2025) pārstāv NHL klubu Ņujorkas "Islanders".

## Spēlētāja karjera
Profesionāļa karjeru sācis Jaroslavļas "Lokomotiv" komandas sastāvā 2006.—2007. gada Krievijas Superlīgas sezonā. 2006. gada NHL draftā viņu ar 23. numuru izraudzījās Vašingtonas "Capitals", tās sastāvā vēlāk spēlējot no 2008. līdz 2011. gadam. 2010. gadā Hēršijas "Bears" sastāvā izcīnīja Kaldera kausu. 2011. gada vasarā Varlamovs tika aizmainīts uz Kolorādo "Avalanche", kuras sastāvā jau nākamajā sezonā nostiprinājās kā komandas pamatvārtsargs. 2014. gadā tika iekļauts otrajā NHL simboliskajā izlasē.

2019. gada 1. jūlijā Varlamovs kā brīvais aģents parakstīja četru gadu līgumu ar Ņujorkas "Islanders" 20 miljonu dolāru vērtībā. 2023. gada 1. jūlijā Varlamovs pagarināja līgumu ar "Islanders" vēl uz četriem gadiem par 11 miljoniem ASV dolāru.

Krievijas izlases sastāvā izcīnījis sudrabu 2010. gada Pasaules čempionātā un zeltu 2012. gada Pasaules čempionātā, tāpat piedalījies  un .
## Atsauces

## Ārējās saites
Varlamovs

**Varlamovs** (, no personvārda Varlams (*Варла́м*); sieviešu dzimtē Varlamova (*Варла́мова*)) ir krievu cilmes uzvārds. Cilvēki ar šo uzvārdu:
* Jevgēņijs Varlamovs (Евгений Викторович Варламов; 1976) — krievu hokejists;
* Semjons Varlamovs (*Семён Александрович Варламов*; 1988) — krievu hokejists;
* Serhijs Varlamovs (*Сергі́й Варла́мов*, 1978) — ukraiņu hokejists.
Brenda Songa

**Brenda Songa** (; dzimusi ) ir aziātu izcelsmes ASV aktrise, producente un modele.

Karjeru šovbiznesā sāka bērnībā kā modele. Karjeru televīzijā sākusi ar lomām seriālos *Fudge* un *100 Deeds for Eddie McDowd*. Ieguva *Young Artist* balvu par lomu filmā *[[The Ultimate Christmas Present]]*. Vēl ir filmējusies filmās "Spēlē kā Maikls", *[[Get a Clue]]*, *[[Stuck in the Suburbs]]*, *[[Wendy Wu: Homecoming Warrior]]*, *[[Special Delivery]]*, *[[College Road Trip]]*, "Sociālais tīkls" un "Pēdējā šovmeitene". 2005. gadā sāka atveidot Londonas Tiptones tēlu *Disney* seriālos *[[The Suite Life of Zack & Cody]]* un *[[The Suite Life on Deck]]*. Ierunāja tēlu 2023. gada animācijas seriālā *[[Blue Eye Samurai]]*. 

## Ārējās saites

*
Strauts

thumbnail|200px|Kalnu strauts Itālijā
**Strauts** ir neliela ūdenstece Zemes virspusē, kuras platums nepārsniedz dažus desmitus centimetru vai dažus metrus. Parasti strauti rodas no avota — pazemes ūdeņu — izplūšanas vietas virszemē vai nokrišņiem. Nav stingri noteikta robeža starp strautu un lielāku ūdensteci — upi. Strauti parasti ir seklāki, tiem ir iespējams viegli pārbrist pāri vai pat pārlēkt, arī to garums parasti ir mazāks. Savukārt ūdens plūšanas ātrums strautos bieži ir salīdzinoši lielāks nekā upēs, pat vairāki metri sekundē. Strauti ir svarīga daļa no ūdens aprites dabā. Strautus iedala pastāvīgajos un sezonālajos strautos, kā arī līdzenuma un kalnu strautos.

## Skatīt arī
* Upe
Dauningstrīta

**Dauningstrīta** () ir iela Londonā, kur atrodas Apvienotās Karalistes ārlietu ministrija, premjerministra rezidence (kur parasti notiek ministru kabineta sēdes) un dažas citas valdības iestādes. Pārnestā nozīmē ar Dauningstrītu parasti saprot Apvienotās Karalistes ārlietu ministriju, dažkārt arī Apvienotās Karalistes valdību (Dauningstrīta 10) vispār.
Song

**Song** var būt:

* Alekss Songs — Kamerūnas futbolists;
* Brenda Songa — aziātu izcelsmes ASV aktrise.
Renners

**Renners** var būt:

* Džeremijs Renners (*Jeremy Renner*, 1971) — amerikāņu aktieris;
* Johans Renners (*Johann Renner*, ap 1525—1583) — Livonijas ordeņa rakstvedis un hronists;
* Kārlis Renners (*Karl Renner*, 1870—1950) — Austrijas prezidents.
Harons (pavadonis)

**Harons** ir lielākais pundurplanētas Plutona dabiskais pavadonis. To 1978. gada jūnijā atklāja amerikāņu astronoms Džeimss Kristijs. Pavadonis nosaukts sengrieķu mitoloģiskā pārcēlāja Harona vārdā. 2015. gadā Haronu un Plutonu pētīja *[[New Horizons]]* misija. Harona diametrs ir apmēram 1207 km, tā virsmas laukums 4,58 miljoni km2. Sākotnēji pavadonis bija pazīstams ar nosaukumu **S/1978 P 1**.

## Atsauces

## Ārējās saites

* NASA profils
Uzacis

thumbnail|235px|Uzacs
**Uzacis** () ir apmatojums uz sejas virs acu dobumiem. Uzacis pasargā acis no spilgta apgaismojuma un no sviedru ietecēšanas acīs. Ar uzacīm bieži vien var izteikt dažādas emocijas, piemēram, pārsteigumu, bailes, aizvainojumu un tā tālāk. Uzacīm lielu uzmanību pievērš arī modes pasaulē, kur tās tiek raustītas vai krāsotas, lai padarītu seju skaistāku.
Džons Bisko

**Džons Bisko** () bija angļu jūrasbraucējs un pētnieks, vadījis pirmo zināmo ekspedīciju, kas atklāja Enderbija Zemi un Antarktīdas pussalu.

## Biogrāfija
Dzimis 1794. gadā Enfīldā, Anglijā. 17 gadu vecumā iestājies dienestā Karaliskajā kara flotē un piedalījies 1812.—1815. gadu karā pret Amerikas Savienotajām Valstīm. Līdz atvaļināšanās brīdim uzkalpojies līdz kapteiņa amatam, vēlāk kuģojis uz tirdzniecības kuģiem par kapteini.

1830. gadā Bisko iestājās darbā vaļu medību kompānijā *Samuel Enderby & Sons*, kas to iecēla par brigas *Tula* kapteini. Bisko bija uzticēts vadīt ekspedīciju uz Dienvidu okeānu, lai meklētu jaunus roņu medību areālus.

1831. gada 24. februārī ekspedīcija sasniedza kontinenta piekrasti, ko nosauca par Enderbiju Zemi par godu kompānijas īpašniekiem. 28. februārī atklāja Annas ragu, bet kalnu, kas atrodas aiz tā, vēlāk nosauca ekspedīcijas vadītāja vārdā par Bisko kalnu. Ekspedīcija turpināja pētīt un kartēt piekrasti, bet pēc mēneša bija spiesta pamest izpētes areālu un doties uz Austrāliju, jo komanda sāka slimot ar cingu.

Ekspedīcija pārziemoja Hobārtā, bet nākamā gada sākumā devās atpakaļ uz Antarktiku. 1832. gada 15. februārī tika atklāta Adelaidas sala, bet pēc divām dienām ziemeļos no tās salu virkne, kas vēlāk tika nosaukta atklājēja vārdā par Bisko salām. 21. februārī tika atklāta plaša piekraste, ko Bisko nosauca par Greiema Zemi par godu Britu Admiralitātes pirmajam lordam Džeimsam Greiemam. Bisko bija trešais jūrasbraucējs pēc Kuka un Belinshauzena, kas apkuģoja Antarktīdas kontinentu.

Vēlākajos gados kuģojis galvenokārt Rietumindijas līnijās. Gāja bojā 1843. gadā ceļā no Tasmanijas uz Angliju.

Bisko vārdā nosauktas Bisko salas Belinshauzena jūras piekrastē un Bisko kalns Enderbiju Zemē, kā arī viņa vārdā nosaukti divi britu izpētes kuģi.

## Atsauces
Zilkāta samtmicīte

**Zilkāta samtmicīte** (*Conocybe cyanopus*) ir neēdama un psihotropa sēne, kura satur tādas psihoaktīvas vielas kā psilocibīnu, psilocīnu un beocistīnu. Atšķiras no pārējām samtmicīšu sugām ar zilganu kātiņu. Cepurīte nav īpaši plata, un kātiņš ir tievs. Atrodama diezgan reti. Zilkāta samtmicīte ir saprotrofa sēne. Tai līdzīgās sugas ir pārējās samtmicītes. Pieder pie humusa saprotrofu sēnēm. Šīs sēnes iedarbība ir halucinācijas, mainīga apziņa un eiforija. To izraisa psihoaktīvas vielas, kas ir šajā sēnē.
Valērijs Šabala

**Valērijs Šabala** (dzimis  Rīgā) ir Latvijas futbolists, spēlē uzbrucēja pozīcijā. Latvijas futbola izlases dalībnieks. Kopš 2024. gada pārstāv Polijas komandu *[[Chojniczanka Chojnice|Chojniczanka]]*.

Latvijas izlasē Šabala debitēja  pārbaudes spēlē pret Kataru, bet pirmos vārtus guva  pārbaudes spēlē pret Turciju, kad viņš izcēlās ar diviem vārtu guvumiem, panākot neizšķirtu.

## Atsauces

## Ārējās saites
Atriebēji

**Atriebēji** var būt:
* Atriebēji — 1960. gadu britu televīzijas šovs;
** Atriebēji — filma uz televīzijas seriāla galveno varoņu pamata;
* Atriebēji — supervaroņu komanda Marvel Comics realitātē;
** Atriebēji — 2012. gada filma par Marvel supervaroņu komandu.
Street Fighter X Tekken

***Street Fighter X Tekken*** (saukta par ***Street Fighter Cross Tekken***) ir savienojuma cīņas spēle, kuru izstrādājis *[[Capcom]]*. Par spēli paziņoja *Capcom* producents Jošinori Ono 2010. gada *[[San Diego Comic-Con International]]*. Spēli sākotnēji izdeva priekš *[[PlayStation 3]]* un *[[Xbox 360]]*, ASV 2012. gada 6. martā, un Eiropā 2012. gada 9. martā. Spēlē izmantoti tēli no *[[Street Fighter]]* un *[[Namco (uzņēmums)|Namco]]* *[[Tekken]]* franšīzes. Tā kā spēli veidoja *Capcom*, un *Namco* vairāk iesaistīta spēlē iesaistīto tēlu licencēšanā, tad spēle notiek 2D *Street FIghter* stilā, kas ir pretēji *Tekken* sērijai. *Namco* izstrādāja arī savu savienojuma versiju, *[[Tekken X Street Fighter]]*, kurā darbība notiek trīs dimensijās. PC versija izdota 2012. gada 11. maijā uz *[[Steam]]*, savukārt *[[PlayStation Vita]]* versija iznāca 2012. gada rudenī.

## Ārējās saites

* Oficiālā mājaslapa
Težu

**Težu** () jeb **Taho** () ir garākā upe Pireneju pussalā. Tā tek caur Spānijas un Portugāles teritorijai un ietek Atlantijas okeānā. Upes garums ir 1038 km, bet baseina platība — aptuveni  km². Lejtecē aptuveni 185 km no Atlantijas okeāna līdz Abrantešas pilsētai upe ir kuģojama. Lielākās pilsētas upes krastos ir Aranhvesa, Toledo, Talavera de la Reina (Spānijā), Abranteša, Santareima un Lisabona (Portugālē). Upes baseina teritorijā atrodas arī Spānijas galvaspilsēta Madride. Težu estuāru pie Lisabonas šķērso Vasko da Gamas tilts un 25. aprīļa tilts.

## Atsauces

## Ārējās saites
Jānis Kauliņš

**Jānis Kauliņš** ( — ) bija latviešu virsnieks, politiķis un sabiedrisks darbinieks. Latvijas Jaunsaimnieku un sīkgruntnieku partijas biedrs. 3. un 4. Saeimas deputāts. Latvijas iekšlietu ministrs (1932—1933) un zemkopības ministrs (1934—1935). Pēc Latvijas okupācijas deportēts uz PSRS un nošauts 1942. gadā.

## Dzīvesgājums
[thumb|left|300px|Marģera Skujenieka valdība Valsts kancelejas telpās (1931). No labās: [Roberts Ivanovs, Vladislavs Rubuls, Kārlis Reinholds Zariņš, Vilis Gulbis, Jānis Balodis, Marģers Skujenieks, Jānis Kauliņš, Dāvids Rudzītis, Antons Kursītis, Atis Ķeniņš.]]
Dzimis  Rīgā Miķeļa Kauliņa ģimenē.

Mācījās Rīgas reālskolā, studēja Rīgas Politehniskajā institūtā. Pirmā pasaules kara laikā 1916. gadā viņu iesauca Krievijas Impērijas armijā un nosūtīja uz Aleksandra karaskolu Maskavā. Dienēja 109. kājnieku rezerves pulkā, 1917. gada martā viņu pārcēla uz Rezerves latviešu strēlnieku pulku. Pēc Brestļitovskas miera līguma parakstīšanas viņu 1918. gadā demobilizēja.

Latvijas brīvības cīņu laikā Kauliņš 1919. gada 3. janvārī iestājās Kalpaka bataljonā, iecelts par Priekules brīvprātīgo rotas komandieri un komandantu. Aprīļa puča laikā virsleitnants Kauliņš izglāba no vācu gūsta Latvijas apsardzības ministru Jāni Zālīti un nogādāja viņu Liepājas ostā uz valdības kuģa "Saratov". Pēc Rīgas atbrīvošanas 1919. gada maijā Kauliņš kļuva par Latvijas armijas virspavēlnieka štāba komandantu. Bermontiādes laikā viņu paaugstināja par kapteini un pēc Zemgales atbrīvošanas iecēla par 3. robežsargu pulka komandieri. 1921. gada 1. maijā Kauliņu atvaļināja no karadienesta.

1922. gadā viņš beidza studijas Latvijas Augstskolas Tautsaimniecības fakultātē, iestājās studentu korporācijā *[[Talavija]]*. Strādāja par Valsts Zemes bankas Jelgavas nodaļas priekšnieku, bija 16. Jelgavas aizsargu pulka autorotas komandieris un darbojās Lāčplēša Kara ordeņa un Triju Zvaigžņu ordeņa domēs.

1928. gadā Kauliņu ievēlēja 3. Saeimā no Latvijas Jaunsaimnieku un sīkgruntnieku partijas saraksta,  1931. gadā ievēlēja 4. Saeimā, kur viņš darbojās Finanšu un tirdzniecības komisijā. 1932. gada martā kļuva par iekšlietu ministru Marģera Skujenieka vadītajā valdībā. Pēc Ulmaņa apvērsuma  kļuva par jaunās valdības zemkopības ministru, amatā bija līdz 1935. gada jūlijam. 1935. gadā viņu iecēla par Zemes bankas direktoru. Pēc pensionēšanās 1938. gadā Kauliņš dzīvoja Jelgavā, bija Jelgavas kredītbiedrības valdes loceklis un "Kalpaka bataljona biedrības" biedrs.

Pēc Latvijas okupācijas 1940. gadā Kauliņš atsāka strādāt par grāmatvedi Jelgavas Valsts apdrošināšanas kantorī. 1941. gada 14. jūnija deportācijas laikā viņu apcietināja un 1941. gada 16. jūnijā izveda uz Novosibirskas apgabalu.  Novosibirskas apgabala tiesa piesprieda J. Kauliņam nāvessodu pēc Krievijas PFSR kriminālkodeksa 58. panta 4. un 13. punkta. Iesniedzis kasācijas sūdzību, taču spriedums netika mainīts.  Jānim Kauliņam tika izpildīts nāvessods nošaujot.

## Apbalvojumi
* Lāčplēša Kara ordenis (nr. 3/897, 1921)
* Triju Zvaigžņu ordenis, III šķira

## Atsauces
Ferdinands fon Cepelīns

**Ferdinands Ādolfs Heinrihs Augusts grāfs fon Cepelīns** (; dzimis , miris ) bija vācu ģenerālis, izgudrotājs un uzņēmējs, cieto dirižabļu jeb cepelīnu ražošanas izveidotājs. 

## Dzīvesgājums
Dzimis 1838. gadā Virtembergas karalistes hofmaršala ģimenē. No 1853. gada mācījās tehniskajā skolā Štutgartē, bet no 1855. gada - militārajā skolā Ludvigsburgā, iestājoties Virtembergas karalistes armijā. 1863. gadā Potomakas armijas sastāvā piedalījās Amerikas pilsoņu karā, kur iepazinās ar gaisa balonu izmantošanu. 1865. gadā kļuva par Virtembergas karaļa adjutantu. 

1869. gadā Berlīnē apprecējās ar vācbaltieti baronesi Izabellu fon Volfu (*von Wolff*) no Vecgulbenes . Piedalījās 1866. gada Austrijas—Prūsijas karā (Austrijas pusē) un 1870.—1871. gada Francijas—Prūsijas karā. 

1891. gadā, 52 gadu vecumā, tika atvaļināts no dienesta armijā, un izvērsa dirižabļu ražotnes izveidi. Pētījumu rezultātā tika izveidots pirmais cepelīnu modelis *[[Zeppelin LZ1]]*, kas 1900. gada 2. jūlijā pacēlās gaisā virs Bodenezera pie Frīdrihshāfenes. 1908. gadā Ferdinands fon Cepelīns nodibināja uzņēmumu *[[Luftschiffbau Zeppelin]]*, kas turpmāk nodarbojās ar cepelīnu ražošanu. Miris 1917. gadā, pieredzot cepelīnu būves uzplaukumu.

## Atsauces

## Ārējās saites
Disney

***Disney*** () var būt:

* Volts Disnejs (*Wolt Disney*; 1901—1966) — amerikāņu kino un televīzijas producents, scenārists un animators
* *[[The Walt Disney Company]]* — ASV izklaides industrijas korporācija, kura sastāvā ietilpst:
** *[[Disney+]]*.
** *[[Disney Channel]]*,
** *[[Disney XD]]*
** *[[Walt Disney Pictures]]*,
** *[[Walt Disney Studios]]*,
** *[[Walt Disney Studios Motion Pictures]]*,
Demmīne

**Demmīne** (, oficiāli - **Hanzas pilsēta Demmīne** ()) ir pilsēta Vācijā, Mēklenburgā-Priekšpomerānijā, uz dienvidrietumiem no Greifsvaldes pie Pēnes upes.

Pilsētu pirmoreiz pieminējis Ādams no Brēmenes 1075. gadā. Viduslaikos pielabas slāvu (lutiču) centrs. Vēlāk viena no Pomerānijas hercogistes galvaspilsētām. Otrā pasaules kara beigās Sarkanā armija Demmīni ieņēma bez kaujas. Tomēr viss pilsētas centrs tika nodedzināts, bet Sarkanās armijas terora rezultātā apmēram 1000 pilsētas iedzīvotāju izdarīja pašnāvību.

Demmīne ir VDR lodes grūdējas Ilonas Slupianekas (*Ilona Slupianek*, 1956) dzimtā pilsēta.

## Atsauces

## Ārējās saites
Latvijas Organiskās sintēzes institūts

thumb|300px|Organiskās sintēzes institūta ēka
**Latvijas Organiskās sintēzes institūts (OSI)** ir Latvijas valsts zinātniska institūcija, kuras pamatdarbības veids ir fundamentālie un lietišķie pētījumi ķīmijas, farmācijas, farmakoloģijas un bioloģijas nozarēs. Saskaņā ar "Zinātniskās darbības likumu" Organiskās sintēzes institūts ir valsts zinātniskais institūts — atvasināta publiska persona.

## Vēsture
Latvijas PSR Zinātņu akadēmijas Organiskās sintēzes institūtu nodibināja 1957. gada janvārī, pateicoties tā ilggadīgā direktora Solomona Hillera pūlēm. Tā sastāvā iekļāva arī Eksperimentālo rūpnīcu (1957. gadā) un Rīgas medicīnisko preparātu rūpnīcu (1973. gadā). Par tā darbības virzieniem noteica pētījumus organiskajā ķīmijā, bioorganiskajā ķīmijā un molekulārajā bioloģijā. 
1985. gadā institūtā un tam pakļautajos uzņēmumos strādāja 533 darbinieki.
1991. gadā no OSI atdalījās Eksperimentālā rūpnīca, uz kuras bāzes izveidoja farmaceitisko uzņēmumu "Grindeks"; tā molekulārās bioloģijas nodaļu iekļāva Latvijas Universitātes Biomedicīnas centrā (BMC).

2023. gada 18. maijā OSI un BMC vadība kopā ar Izglītības un zinātnes ministriju (IZM) iepazīstināja plašāku sabiedrību ar lēmumu apvienoties un izveidot lielāko Baltijas dzīvības zinātņu centru.
Konsolidācijas projekta izpildei no 2023. gada decembra līdz 2026. gada maijam IZM piešķīra vairāk nekā 10,8 miljonus EUR (no ES Atveseļošanās fonda vairāk nekā 9,9 miljonus EUR, no valsts budžeta 0,9 miljonus EUR), paredzot pakāpenisku OSI un BMC procesu harmonizāciju un cilvēkresursu apvienošanu. Konsolidācijas gaitā plānots veikt strukturālās pārmaiņas, lai paaugstinātu augstākās izglītības un zinātnes kvalitāti, palielinātu resursu ieguldījumu efektivitāti un koplietošanu, un veicinātu starptautisko zinātnisko konkurētspēju.

2025. gada 23. maijā OSI un BMC vadība tikās ar abu institūciju Starptautiskajām konsultatīvajām padomēm, lai iepazīstinātu ar progresu ceļā uz abu institūtu apvienošanos vienotā nacionālā pētniecības centrā.

## Apbalvojumi
* Darba Sarkanā karoga ordenis (1967)
* starptautiskā prēmija "Zelta Merkurs" (1980)
* WIPO inovatīvo uzņēmumu balva (2008)

## Vadība
Organiskās sintēzes institūta direktoru uzskaitījums:
* Solomons Hillers (1957—1975)
* Gunārs Čipēns (1975—1982)
* Edmunds Lukevics (1982—2003)
* Ivars Kalviņš (2003—2014)
* Osvalds Pugovičs (no 2015)

## Atsauces

## Ārējās saites
* Oficiālā mājaslapa
Baltā apšubeka

**Baltā apšubeka** (*Leccinum percandidum*, arī *Leccinum roseotinctum*) ir Latvijā reta beku dzimtas sēne, kuras augļķermeņi ir ēdami. No radnieciskām sugām atšķiras ar savu balto krāsu. Daļa autoru uzskata, ka tā nav patstāvīga suga, bet tikai dzeltenbrūnās apšubekas baltā varietāte (*Leccinum versipellis var. percandidum*). 

## Sēnes apraksts
thumb|250px|Baltā apšubeka Polijā
* Cepurīte: balta, retumis ar pelēcīgu vai viegli rozā nokrāsu. Platums līdz 20 cm. Forma sākumā pusapaļa, vēlāk plakani izliekta līdz polsterveida. Virsmiziņa kaila, sausa. Mīkstums balts, ar patīkamu smaržu un maigu garšu, griezumu vietās ātri krāsojas zilganpelēks, pēc tam nomelnē.
* Stobriņi: balti, krēmkrāsas vai gaišdzelteni, vēlāk pelēcīgi. Atveres mazas, apaļas, baltas, sēnei augot kļūst pelēcīgā okerkrāsā.
* Kātiņš: balts, cepurītes virzienā kļūst tievāks. Ar baltām zvīņām, kuras vecumā tumsnē, īpaši kātiņa lejasdaļā. Garums līdz 12 cm, resnums 1,5-2 cm.
* Sporas: elipsoīdas-vārpstveida, zaļgandzeltenas, masā okerbrūnas, 12-18/4-6 µm.   

## Augšanas apstākļi

Mikorizas sēne. Aug galvenokārt zem priedēm un bērziem, mitrās vietās, no augusta līdz oktobrim, reti vasaras sākumā.

## Barības vērtība

Ēdama bez iepriekšējas novārīšanas.

## Līdzīgās sugas

Var līdzināties citām lācīšu ģints sēņu albīnajām formām, kuras Latvijā pagaidām nav konstatētas, bet zināmas citos Eiropas reģionos. To savstarpējā atšķiršana ir grūta, taču tai nav kulināras nozīmes, jo visas šīs ģints sēnes ir ēdamas un vienādi gatavojamas.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites

* Mikologu biedrības saits 
* Осиновик белый
* Mycobank
* Kozák belostný (slovāku)
Brandenburgas vārti

**Brandenburgas vārti** () ir bijušie Berlīnes pilsētas vārti, pārbūvēti 18. gadsimta beigās kā neoklasicisma triumfa arka, pašlaik tas ir viens no pazīstamākajiem Berlīnes un visas Vācijas simboliem. Tie atrodas pilsētas centra rietumos. Netālu no vārtiem atrodas Reihstāga ēka. Brandenburgas vārtus uzcēla no 1788. līdz 1791. gadam, projekta arhitekts ir Karls Gothards Langāns (*Carl Gotthard Langhans*). Pēckara sadalītajā Vācijā vārti nebija pieejami un tika izolēti, jo atradās pie Berlīnes mūra. Tāpat Brandenburgas vārti bija attēloti uz Vācijas markām un ir attēloti uz Vācijas eiro monētām.

## Nozīme
thumb|Napoleona triumfālā iebraukšana Berlīnē 1806. gada 27. oktobrī (1810)
Brandenburgas vārti ir saistīti ar Napoleona karu beigām un prūšu karaspēka atgriešanos pēc Parīzes ieņemšanas 1814. gadā caur Brandenburgu uz Berlīni. Katru gadu 11. augustā šeit tiek svinēta Konstitūcijas diena. Līdz dzelzs priekškara atvēršanai un Berlīnes mūra nojaukšanai 1989. gada 9.–10. novembrī vārti atradās uz robežas starp Austrumberlīni un Rietumberlīni, līdz ar to Brandenburgas vārtus joprojām uzskata par simbolu, kas atspoguļo Vācijas un Eiropas dalījuma pārvarēšanu.

## Ārējās saites
Adaju valoda

**Adaju** (arī **adaizanu**, **adaizi**, **adahi**, **adaes**, **adees**, **ataios**, latv. arī kā *ataji*) ir mirusi izolēta valoda, kurā runāja ziemeļrietumu Luiziānas indiāņi. Nosaukums "adaji" radies no kado vārda *hadai* ("krūmājs", "brikšņi").

Valoda ir ļoti vāji dokumentēta. Saglabājušies 1804. gadā pierakstīti 275 vārdi, tāpēc tās klasifikācija ir apgrūtinoša vai pat neiespējama. Neskatoties uz ģeogrāfisko tuvumu ar kado valodām, pieņēmums par šo valodu savstarpējo radniecību ir noraidīts. 

Adaji bija vieni no pirmajiem Ziemeļamerikas indiāņiem, kas sastapās ar eiropiešiem. 1530. gadā konkistadors Kavesa de Vaka tos pieminēja savā atskaitē, nosaucot par *atayos*. De Vakas ceļojums aprakstīts latviski tulkotajā K. V. Cerama grāmatā "Pirmais amerikānis". Vēlāk cilts pameta dzimtās vietas. Ap 1820. gadu bija palikuši vairs tikai 30 valodas pratēju.

## Atsauces

## Literatūra
* K. V. Cerams. *Pirmais amerikānis*. Rīga. Liesma. 1985.
* Campbell, Lyle. (1997). *American Indian Lanuages: The historical linguistics of Native America*. New York: Oxford University Press. 
* Mithun, Marianne. (1999. *The languages of Native North America*. Cambridge: Cambridge University Press.  (hbk); .
Pāvuls Jurjāns

**Pāvuls Jurjāns** (dzimis , miris ) bija latviešu komponists, diriģents, pedagogs, mūzikas kritiķis un tautas dziesmu vācējs. Komponista vārdā nosaukta mūzikas skola Pārdaugavā.

## Dzīvesgājums
Dzimis Ērgļos, muzikāli izglītojās Harkivas mūzikas skolā, kur par skolotājiem strādāja viņa brāļi Andrejs un Juris, kā arī studēja dziedāšanas un kormeistaru klasēs Sanktpēterburgas konservatorijā. Pēc mācībām strādāja Rīgā, pasniedza dziedāšanu, koncertēja kā mežraga virtuozs un kā solodziedātājs, vadīja korus. 
Bija V Vispārējo latviešu Dziesmu svētku virsdiriģents. No 1904. līdz 1915. gadam strādāja par Rīgas Ķeizariskās mūzikas skolas dziedāšanas skolotāju un operas klases vadītāju, nodibināja un vadīja Latviešu operu.

Bija Latviešu operas dibinātājs un diriģents. 1912. gada 27. decembrī notika operas "Jevgeņijs Oņegins" pirmizrāde, kurā uzstājās tikai latviešu dziedātāji. 

No 1919. gada vadīja dziedāšanas klasi Latvijas Konservatorijā.

## Darbi
Viņa veikums ir 12 simfoniskie darbi, 5 vokāla instrumenta darbi, 3 kameransambļi, 11 solo dziesmas, 2 tautas dziesmu apdares solo balsij, 14 oriģināldziesmas jauktajam korim un 15 oriģināldziesmas vīru korim.

## Atsauces
Hornemana virpainīte

**Hornemana virpainīte** (*Stropharia hornemannii*) ir uzturā nelietojama, indīga sēne. Nepatīkamās smakas un pretīgās garšas dēļ uzturā nav lietojama. Literatūrā minēta kā mēreni indīga sēne. Sastopama diezgan bieži dažādu tipu mežos. Cepurīte jaunām sēnēm zvanveidīga, vēlāk plakani izliekta. Mīkstums sērdzeltens. Lapiņas dzeltenīgas līdz dzeltenbrūnas. Pieder pie indīgajām sēnēm. Saprotrofa sēne. Sastopama galvenokārt no septembra līdz oktobrim vai vēl ilgāk.
Dārza salāti

**Dārza salāti** (*Lactuca sativa*) ir viengadīgs kurvjziežu dzimtas lapu dārzenis. Kā kultūraugs tas tiek kultivēts visā pasaulē, bet savvaļā aug Rietumeiropā, Dienvideiropā, Ziemeļāfrikā, Kaukāzā un Centrālāzijā. Cilvēki uzturā lieto tā lapas — tās ēd gan svaigas, gan apstrādātas, gan sagatavotas salātos. Lapas ir dzeltenīgi zaļas, bet atsevišķām salātu šķirnēm krāsa var būt sarkana, violeta vai citi toņi. No viena hektāra liela lauka vidēji var ievākt no 300 līdz 500 centneriem salātu. Dārza salātu sastāvā ir salīdzinoši daudz C un B vitamīnu, kā arī karotīna.

## Audzēšana
Salāti ir izturīgs augs, un tos parasti audzē sezonāli, lai gan tiem ir nepieciešama samērā zema temperatūra, lai nesāktu agri ziedēt. Salāti ir vieni no pirmajiem kultūraugiem, kurus sēj pavasarī. Atkarībā no šķirnes, salātus sēj, kad gaisa temperatūra ir no 5 °C līdz 25 °C. Ik pēc 10—14 dienām
salātus var sēt atkārtoti, nodrošinot ražas nepārtrauktību. Siltajos vasaras mēnešos tos nesēj, savukārt uz vasaras beigām atkal var sēt, iegūstot ražu nu jau vēsajās, salātiem piemērotajās rudens dienās.

Salātus pavasaros un rudeņos sēj vietās, kur tie var saņemt saules gaismu, savukārt vasaras mēnešos salātus labāk sēt daļējā noēnojumā, kas nodrošinātu pret pārlieku un salātiem nevajadzīgu karstumu.

## Šķirnes
Viena no iecienītākajām salātu šķirnēm ir Batāvijas salāti. Iecienīti ir arī kraukšķīgie jeb ledus (*ice berg*) galviņsalāti. Vēl lielā cieņā ir romiešu salāti, frillices salāti, *Lollo Rosa* šķirnes salāti, ozollapu salāti, mīkstie jeb sviestainie galviņsalāti un Salanova tipa salāti.


Lettuce (4988502522).jpg|Batāvijas salāti
Iceberg lettuce in SB.jpg|Ledus galviņsalātu lauks
Cos lettuce 2017 A1.jpg|Romiešu salāti
Lettuce (4988502260).jpg|Mīkstie jeb sviestainie galviņsalāti


## Raža

Vislielākā salātu raža tiek iegūta Ķīnā. 2019. gadā Ķīnā tika novākti 16,3 miljoni tonnu salātu. Nākamās lielākās salātu audzētājvalstis ir Amerikas Savienotās Valstis (3,89 miljoni tonnu), Indija (1,26 miljoni tonnu) un Spānija (1,01 miljons tonnu).

## Atsauces

## Ārējās saites
Ralfs Šūmanis

**Ralfs Šūmanis** (; dzimis ) ir vācu šāvējs, startē 25 m ātršaušanā.

Šaušanā sācis trenēties 1977. gadā 15 gadu vecumā. Piedalījies septiņās Olimpiskajās spēlēs (, , , , , , ). 1988. gadā, pārstāvēdams Austrumvāciju, izcīnīja sudraba medaļu, zeltu izcīnīja PSRS pārstāvošais Latvijas šāvējs Afanasijs Kuzmins. Pēc tam tika izmainīti mērķi, sākās R. Šūmaņa dominance 25 m ātršaušanas disciplīnā. Nākamajās Olimpiskajās spēlēs Barselonā viņš jau pārstāvēja Vāciju un izcīnīja savu pirmo zelta medaļu Olimpiskajās spēlēs. Uzvaru viņš guva arī 1996. gadā Atlantā un 2004. gadā Atēnās, savukārt 2008. gadā Pekinā izcīnīja savu otro sudraba medaļu. 2012. gadā Londonā R. Šūmanis ieņēma 16. vietu. 2000. gadā Sidnejā — 5. vietu. Sportists bija kvalificējies arī , taču Austrumvācija boikotēja šīs spēles. Vairākas medaļas izcīnījis arī Pasaules un Eiropas čempionātos.

Precējies ar šāvēju Anki Velkeri-Šūmani (*Anke Völker-Schumann*), kas arī piedalījusies trijās Olimpiskajās spēlēs.

## Atsauces

## Ārējās saites
Ims Tonhjons

**Ims Tonhjons** (; dzimis ) ir Dienvidkorejas loka šāvējs.

Sportists ir atzīts par neredzīgu, taču sacensību laikā viņš nelieto koriģējošās brilles vai kontaktlēcas un ir atteicies no bezmaksas acs operāciju piedāvājumiem, lai uzlabotu savu redzi. Loka šaušanā trenējies kopš 10 gadu vecuma.

Viņš ir piedalījies trijās Olimpiskajās spēlēs (, , ). 2004. gadā Atēnās izcīnīja uzvaru komandu sacensībās, savukārt individuālajās sacensībās ieņēma 6. vietu. Pēc četriem gadiem Pekinā atkārtojis panākumus komandu sacensībās, taču individuālajās sacensībās ieņēma 9. vietu. 2012. gadā Londonā izcīnījis bronzu komandu sacensībās un sasniedzis sešpadsmitdaļfinālu individuālajās sacensībās. Tāpat izcīnījis vairākas medaļas Pasaules čempionātos, tai skaitā 2007. gadā kļuva par čempionu individuālajās sacensībās. 2008. gadā izcīnīja uzvaru Pasaules kausa kopvērtējumā. Tāpat Ims ir uzstādījis pasaules rekordu.

## Atsauces

## Ārējās saites
USA-235

***USA-235*** jeb ***AEHF 2*** (*Advanced Extremely High Frequency*) ir ASV militārais sakaru pavadonis. To orbītā palaida 2012. gada maijā; izvietots ģeostacionārajā orbītā.
Tas ir otrais Advanced Extremely High Frequency sistēmas pavadonis, paredzēts sakaru nodrošināšanai ASV un tās sabiedroto bruņotajiem spēkiem. 

## Lidojuma gaita
*AEHF 2* tika palaists  18:42:00 *[[UTC]]* ar nesējraķeti *[[Atlas V/531]]* (lidojums *AV-031*) no Kanaveralas zemesraga Gaisa spēku stacijas starta kompleksa *SLC-41*. 19:33:16 *UTC* pavadonis atdalījās no raķetes augšējās pakāpes *[[Centaur (raķešpakāpe)|Centaur]]*. Sākotnēji tas bija ievadīts augsti eliptiskā orbītā. Pēc veiksmīgā starta pavadonim tika dots nosaukums *USA-235*. 100 dienu laikā tas sasniedza ģeostacionāro orbītu; tika veikti trīs manevri ar hidrazīna dzinēju, un pēc tam izmantots jonu dzinējs.

 tika paziņots, ka *AEHF 2* ir pabeigta testēšanas un pārbaužu fāze, un tas ir nodots ekspluatācijā.

## Atsauces

## Ārējās saites
* AEHF 1, 2, 3, 4 Gunter Dirk Kreb
Biscoe

***Biscoe*** var būt:
* Džons Bisko *(John Biscoe)* — angļu jūrasbraucējs
* Bisko salas *(Biscoe Islands)* — arhipelāgs Antarktikā
IP fragmentēšana

**IP fragmentēšana** ir daļa no Interneta protokola, kas veic pakešu fragmentēšanu, lai varētu sadalīt un pārsūtīt datus ar mazāku maksimālo pārraides vienību (MTU) nekā sākotnējais datu izmērs.

 apraksta procedūru IP fragmentēšanai, pārraidei un pakešu apvienošanai datagrammā.  815 RFC apraksta vienkāršotu pakešu apvienošanas algoritmu. 

*Identifikators (Identification)* un *Fragmenta nobīde (Fragment offset)* kopā ar karogiem *Nefragmentēt* *(Don’t Fragments)* un *Fragmentēt vairāk* *(More Fragment)* atrodas IP protokola galvenē un tiek izmantoti fragmentēšanai un pakešu apvienošanai IP datagrammās.

Gadījumā, ja tiek izmantots IPv4 protokols un maršrutētājs saņem protokola datu bloku (PDU) lielāku par nākamā bloka MTU, tam ir divas iespējas: 
* Ignorēt PDU un nosūtīt Interneta kontroles ziņojuma protokola (ICMP) ziņojumu, kas norāda, ka nosūtītā pakete ir pārāk liela; 
* Fragmentēt IP paketi un nosūtīt to ar mazāku MTU. 

IPv6 protokola izmantotāju mītnēm ir nepieciešams noteikt optimālo *Ceļa (Path)* MTU pirms paketes nosūtīšanas, neskatoties uz to, tiek garantēts, ka jebkura IPv6 pakete *mazāka par* vai *vienāda ar* 1280 baitiem tiek piegādāta bez IPv6 fragmentēšanas.
Ja saņēmēja mītne saņem fragmentētu IP paketi, tad tai ir jāveic pakešu apvienošanu datagrammā un jānodod to augstākajam protokola slānim. Pakešu apvienošana datagrammā parasti notiek saņēmēja mītnē, bet praksē to var veikt starpposma maršrutētājs. 

IP fragmentēšana var izraisīt pārmērīgu retranslāciju, gadījumā, ja notiek pakešu zudums. Lai atgūtu zudušo paketi, uzticamajiem protokoliem, piemēram, TCP ir nepieciešams pārraidīt visas datagrammas paketes no jauna. 
Sūtītāji parasti izmanto divas pieejas, lai izlemtu sūtāmās IP datagrammas lielumu. Pirmajā pieejā sūtītāja mītne nosūta IP datagrammu MTU izmērā. Otrajā tiek izmantots *Ceļa (Path)* MTU atklāšanas algoritms,  aprakstīts 1191 RFC, lai noteiktu *Ceļa (Path)* MTU starp divām IP mītnēm un izvairītos no IP fragmentēšanas.

## IPv4 un IPv6 atšķirības

Fragmentēšanas procesa detaļas, kā arī vispārējā fragmentēšanas arhitektūras pieeja, ir atšķirīga starp pirmo oficiālo interneta protokola versiju - IPv4 un jaunāko versiju - IPv6. IPv4 versijā maršrutētāji veic fragmentēšanu, bet IPv6 versijā maršrutētāji neveic fragmentēšanu un nepārsūta paketes, kuras ir lielākas nekā MTU. Lai gan IPv4 un IPv6 galvenes formāti atšķiras, fragmentēšanai tiek izmantoti analogi lauki, lai algoritmu var atkārtoti izmantot fragmentēšanai un pakešu apvienošanai.

Iekš IPv4, mītnēm ir jācenšas apvienot fragmentēto IP datagrammu ar kopējo izmēru līdz 576 baitiem – kas ir vienāds ar minimālo IPv4 MTU. Tās var arī mēģināt apvienot fragmentēto IP datagrammu lielāku nekā 576 baiti, bet ir arī atļauts atbrīvoties no šīs lielās datagrammas. IPv6 minimālais MTU izmērs ir palielināts līdz 1280 baitiem .

## Atsauces
Alseanu valodas

**Alseanu** jeb **alseju** (arī **jakonanu**) valodas ir mirusi valodu saime, kurā runāja Ziemeļamerikas indiāņi. Saimei pieder divas radniecīgas valodas, kuras dažkārt uzskata arī par dialektiem.

## Valodas
# **Alseju** (angl. *Alséya*, *Alsea*) *†*
# **Jakuinu** (angl. *Yaquina*, *Yakwina*, *Yakona*) *†*

Nosaukums "*Alsea*" ir atvasināts no vārdiem, kādos cilti dēvēja viņu kaimiņi - tilamuku vārda *alsí* un kusu vārda *alsíˑya*. Pēdējās ziņas par pēdējo šīs valodas pratēju ir 1942. gadā.

Nosaukums "*Yaquina*" atvasināts no alseju vārda *yuqúˑna*, kādā tie dēvēja Jakuinas līci un Jakuinas upi. Pēdējās ziņas par valodu ir 1884. gadā.

Iespējams, alseanu valodām ir attāla radniecība ar siuslavu, kusanu un vintuanu valodām. Taču lingvistiskie pētījumi pagaidām nav pilnībā noskaidrojuši, vai līdztekus ar šīm valodām arī alseanu saime būtu iekļaujama hipotētiskajā penutianu virssaimē. 

Abu cilšu pārstāvji sajaukušies ar kaimiņu ciltīm un veido daļu no Siletzas Cilšu Konfederācijas.

## Literatūra
* Campbell, Lyle. (1997). *American Indian languages: The historical linguistics of Native America*. New York: Oxford University Press. .
* Mithun, Marianne. (1999). *The languages of Native North America*. Cambridge: Cambridge University Press.  (hbk); .

## Atsauces
Virstaktēšana

[thumb|350px|right|AMD [Athlon XP virstaktēšanas BIOS saskarne, kur priekšējās kopnes iekšējās takts biežums ir ticis palielināts no 133&nbsp;MHz līdz 148&nbsp;MHz, un takts reizulis no 13,5 līdz 16,5]]

**Virstaktēšana** ir darbība, ar kuru tiek paātrināta datora vai kāda atsevišķa komponenta darbības ātrums, parasti palielinot tā takts biežumu pāri ražotāja noteiktajiem standartiem. Tās rezultātā palielinās ierīces strāvas patēriņš, kā arī paātrinās ventilatora darbības intensitāte un skaļums. Pārmērīgā gadījumā tā var arī izraisīt sistēmas pārslodzi un pārkaršanu, kas atkal var radīt aparatūras bojājumus. Virstaktēšanas pretstats ir zemtaktēšana.

## Ārējās saites

* Kas ir virstaktēšana jeb ievads “klokošanā”
Sanremo

**Sanremo** () ir kūrortpilsēta Itālijas ziemeļos, Ligūrijas reģionā, Vidusjūras krastā. 2011. gadā pilsētā dzīvoja aptuveni 57 tūkstoši cilvēku. Attīstīts tūrisms. Ziemā vidēja diennakts gaisa temperatūra ir 9,8—10,2&nbsp;°С, bet vasarā — ap 23 °С. Pilsētā ir vairāki spa centri.

Kopš 1951. gada katru gadu notiek starptautiskais Sanremo mūzikas festivāls. No 1973. līdz 2003. gadam Pasaules rallija čempionāta ietvaros notika Sanremo rallijs. Katru gadu notiek arī šosejas riteņbraukšanas sacensības Milāna—Sanremo.

## Atsauces

## Ārējās saites
Havjērs Gomess

**Havjērs Gomess** (; dzimis ) ir spāņu triatlonists.

Piedzimis Bāzelē, Šveicē, spāņu imigrantu ģimenē, taču drīz atgriezās Spānijā. Sākotnēji trenējies peldēšanā (viņa tēvs bija peldētājs), tomēr 15 gadu vecumā piedalījās savā pirmajā triatlona distancē. 2000. gadā viņam tika diagnosticētas problēmas ar sirdi un līdz 2006. gadam viņš cīnījās par tiesībām startēt sacensībās. Šajā laikā viņam divas reizes tika atņemta starptautiskā licence: vispirms no 2000. līdz 2003. gadam un otrreiz uz gadu 2005. gadā.

Piedalījies divās olimpiskajās spēlēs (, ). 2008. gadā Pekinā izcīnīja 4. vietu, savukārt pēc četriem gadiem Londonā kļuva par sudraba medaļas laureātu. Pasaules čempionātos ir izcīnījis divas zelta medaļas (2008, 2010), tāpat 2007. gadā izcīnījis sudrabu un 2011. gadā bronzu.

## Atsauces

## Ārējās saites

* 

* ''Triathlon.org'' profils
Salāti

**Salāti** var būt:

* salāti (ēdiens) — ēdiens no svaigiem un/vai vārītiem dārzeņiem;
* salāti (ģints) (*Lactuca*) — kurvjziežu dzimtas ģints;
** dārza salāti (*Lactuca sativa*) — salātu ģints suga, kura plaši tiek lietota uzturā.
2012. gada Spānijas Grand Prix

**2012. gada [[Spānijas Grand Prix|Spānijas ''Grand Prix'']]** izcīņa notika 13. maijā Spānijā. Uzvaru izcīnīja Pastors Maldonado, kuram tā bija pirmā uzvara karjerā, aiz sevis atstājot Fernando Alonso un Kimi Reikenenu. Williams komanda izcīnīja uzvaru pēc 8 gadu pārtraukuma.

## Kvalifikācija

: — Kartikejans uzstādīja laiku ārpus 107% robežas, taču tiesneši atļāva dalību sacīkstēs
: — Hamiltons uzstādīja ātrāko laiku kvalifikācijas pēdējā sesijā, taču tika izslēgts no kvalifikācijas, jo pēc ātrākā apļa pabeigšanas viņš, sekojot komandas norādījumiem, apstādināja formulu trases malā pirms atgriešanās boksos, lai degvielas tvertnē atliktu degviela FIA pārbaudēm. Tā kā saskaņā ar noteikumiem ne tikai jāatstāj degviela tiesnešu veiktajām pārbaudēm, bet arī formulai pašai jāatgriežas boksos, Hamiltons tika diskvalificēts. Tiesneši atļāva Hamiltonam startēt no pēdējās vietas.

## Sacīkste

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.

## Atsauces
Dzeltenbrūnā apšubeka

**Dzeltenbrūnā apšubeka** (*Leccinum versipelle* jeb *Leccinum testaceoscabrum*, agrāk *boletus rufescens*) ir liela, Latvijā vidēji bieža beku dzimtas sēne, kuras augļķermeņi ir ēdami. Praksē bieži tiek jaukta ar tai līdzīgo sila lācīti, ar kuru ietilpst vienā lācīšu ģintī. Daļa mikologu uzskata, ka baltā apšubeka, kura atšķiras ar savu balto krāsu, nav patstāvīga suga, bet tikai dzeltenbrūnās apšubekas albīnā forma.

## Sēnes apraksts
thumb|250px|Dzeltenbrūnā apšubeka Polijā
* Cepurīte: krāsa oranždzeltena, ķieģeļsarkana vai dzeltenbrūna. Platums līdz 15, reti 20—30 cm. Forma sākumā gandrīz apaļa, vēlāk plakani izliekta līdz polsterveidam. Virsmiziņa gluda vai samtaina, jaunām sēnēm ar robainu nokarenu maliņu. Mīkstums balts, blīvs, ar patīkamu smaržu un garšu, vēlāk iegūst violetu vai netīri bālganu nokrāsu, griezumu vietās sārtojas, pēc tam satumst.
* Stobriņi: zilganpelēki vai dūmu pelēki, viegli atdalāmi no cepurītes. Atveres mazas, apaļas, pelēcīgas, pelēkbrūnas vai dzeltenbrūnas, iespiedumu vietās kļūst tumši brūnas.
* Kātiņš: garš, blīvs, cilindrisks vai nedaudz pie pamata paresnināts, ar blīvām neregulārām melnganām pārslām.. Garums līdz 20 cm, resnums 2—4,5 cm.
* Sporas: vārpstveida-elipsoīdas, gludas, dzeltenīgas, masā dzeltenīgi brūnganas, 10—16/3,5—5 µm.   
* Bazīdijas: četrsporu.
* Cistīdas: vārpstveida, bezkrāsainas, 30—50/9—12 µm.

## Augšanas apstākļi

Mikorizas sēne. Aug mitros mežos zem bērziem, pēc dažiem avotiem arī zem eglēm no jūnija līdz septembrim, pa vienai vai grupās. Biežāk izvēlas skābas augsnes un jaunaudzes.

## Barības vērtība

Latvijā tiek uzskatīts, ka ēdama bez iepriekšējas novārīšanas un lietojama dažādos veidos. Daži Rietumu avoti uzstāj, ka šī apšubeku suga tomēr pirms ēšanas ir vismaz 15-20 minūtes jānovāra, citādi tā var radīt gremošanas traucējumus.

## Līdzīgās sugas

Ļoti līdzīga sila lācītim, kurš aug zem priedēm un tās cepurīte dzeltenīgi oranža. Tāpat diezgan līdzīga ozolu lācītim, kurš aug zem ozoliem un tā cepurīte sarkani oranža. Visas šīs sugas no pārtikas viedokļa ir līdzvērtīgas, tāpēc to atšķiršanai ir nozīme tikai no zinātniskā skatupunkta.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites

* LVM sēņotāja ceļvedis 18.lpp. 
* Sugu enciklopēdija
* Mikologu biedrība 
* Mycobank
* Index Fungorum
* Orange Birch Bolete
* Boletales.com
* Mercury in Orange Birch Bolete Leccinum versipelle and soil substratum: bioconcentration by mushroom and probable dietary intake by consumers
* Подосиновик желто-бурый
* Описание гриба
1009. gads

**1009. gads** () bija gads, kas pēc Jūlija kalendāra sākās sestdienā.

## Notikumi
* 31. jūlijs — Sergijs IV kļuva par Romas pāvestu.

### Nezināms datums
* Suleimans ibn Al-Hakāms kļuva par Kordovas kalifu.
* Rakstiskajos avotos pirmo reizi pieminēta Lietuva.

## Miruši
* jūnijs — Jānis XVIII, Romas pāvests
Raiders Hešedāls

**Raiders Hešedāls** (; dzimis  Viktorijā, Britu Kolumbijā, Kanādā) ir bijušais Kanādas šosejas riteņbraucējs. Viņš ir bijušais kalnu riteņbraucējs, ieguvis sudraba medaļu 2001. gada U23 Pasaules čempionātā. Par profesionāli viņš kļuva 2005. gadā ar komandu **' pēc vairāku gadu braukšanas **' kontinentālajā komandā. Iepriekš labāko sniegumu lielajās tūrēs uzrādījis 2010. gada Tour de France, ieņemot sesto vietu, Hešedāls uzvarēja 2012. gada Giro d'Italia. Tā bija Kanādas sportistu pirmā uzvara lielajās tūrēs.

2013. gada oktobrī pēc apsūdzībām Mikāla Rasmusena autobiogrāfiskajā grāmatā "Yellow Fever" Hešedāls atzinās dopinga lietošanā karjeras sākumā, aprakstot to kā viņa "dalību sporta tumšajā pagātnē".

## Privātā dzīve
Viņa vecvecvecāki bija norvēģu imigranti no Beiarnas Nordlandē un Stamnesas Vaksdālā.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
* 
* 

* Cycling Base profils
Ievērojamā liesmene

**Ievērojamā liesmene** (*Gymnopilus junonius*) ir neēdama sēne. Rūgtās garšas dēļ ievērojamā liesmene nav lietojama uzturā. Dažas apakšsugas satur psihoaktīvu vielu psilocibīnu. Ievērojamā liesmene ir atrodama samērā reti dažādu tipu mežos. Pieder pie saprotrofu sēnēm. Sastopama vairāk uz rudens pusi. Mīkstums ar neizteiktu smaržu un garšu. Cepurīte gaišā krāsā, vidēji plata, Kātiņš salīdzinoši garš, tādā pat krāsā kā cepurīte.

## Atsauces
Alfrēds Krauklis

**Alfrēds Krauklis** (dzimis , miris  vai  Rīgā) bija latviešu basketbolists un treneris, viens no Latvijas basketbola izlases līderiem 1930. gados, 1939. gada Eiropas čempionāta sudraba medaļas ieguvējs. Pēc spēlētāja karjeras beigām kļuva par izcilu treneri un sporta organizatoru.

## Spēlētāja karjera
A. Krauklis Latvijas basketbola izlases sastāvā aizvadījis 28 spēles, kļūdams arī par 1939. gada Eiropas čempionāta (Kauņā, Lietuvā) sudraba medaļas ieguvēju. Bijis izlases kapteinis. Pēc Otrā pasaules kara spēlēja Latvijas PSR izlasē (1945—1949). No 1940. gada — spēlējošais treneris, pēc tam pievērsās trenera un sporta organizatora darbam. Kopā astoņas reizes kļuvis par Latvijas čempionu Rīgas "Starta" (1933, 1938, 1943, 1944) un "Daugavas" (1945—1948) sastāvā.

## Trenera karjera
No 1949. līdz 1958. gadam A. Krauklis organizēja un vadīja basketbola komandu Rīgas "Spartaks" (1953. gadā īslaicīgi vadīja arī Rīgas ASK). 1958. gadā uz "Spartaka" bāzes izveidoja meistarkomandu Rīgas VEF, ar kuru bija saistīts līdz 1975. gadam. Kā VEF galvenais treneris izcīnījis PSRS čempionāta bronzas medaļas 1960. gadā. Trenējis arī Latvijas PSR izlasi (20 spēles), ar kuru izcīnījis godalgotas vietas PSRS Tautu spartakiādēs. Saņēmis PSRS Nopelniem bagātā trenera goda nosaukumu.

Pēc tam 25 gadus strādāja jaunatnes basketbolā, kā VEF Bērnu un jaunatnes sporta skolas treneris. Šī sporta skola mūsdienās ir nosaukta trenera A. Kraukļa vārdā. Katru gadu Rīgā tiek organizēts starptautisks Alfrēda Kraukļa piemiņas turnīrs basketbolā jauniešiem.

## Atsauces

## Ārējās saites

* Alfrēds Krauklis Latvijas basketbola Goda zāle
* A. Kraukļa piemiņas turnīrs basketbolā
* FIBA Arhive profils
Sergejs Revins

**Sergejs Revins** (*Сергей Николаевич Ревин*, dzimis ) ir Krievijas kosmonauts, inženieris. 

Pirmo kosmisko lidojumu Revins veica 2012. gadā no maija līdz septembrim kā kosmosa kuģa *[[Sojuz TMA-04M]]*, SKS 31. un 32. ekspedīcijas bortinženieris.

 Sergejam Revinam ar prezidenta pavēli piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".

## Atsauces

## Ārējās saites

* Biogrāfiskie dati Kosmonautu sagatavošanas centra vietnē 
* Biogrāfiskie dati astronaut.ru vietnē
Hoakims Rodrigess

**Hoakims Rodrigess Olivers** (; dzimis  Barselonā) ir profesionāls Spānijas šosejas riteņbraucējs, kurš pārstāv **' komandu.
Profesionālā līmenī startē kopš 2001. gada.

== Personīgā dzīve un karjeras sākums ==
Rodrigess ir dzimis [[Barselona|Barselonā]], bet bērnību pavadījis netālajā mazpilsētā ''[[Parets del Vallès]]''. Viņa tēvs ar riteņbraukšanu nodarbojies amatieru līmenī 1960. gados. Jaunībā pārcēlās uz [[Basku Zeme|Basku Zemi]], lai brauktu amatieru komandā ''Iberdrola'', kurai bija sadarbība ar profesionālo komandu **'.

Viņa iesauka profesionālajā peletonā ir *Purito*, kas spāniski nozīmē "mazais cigārs". Šo iesauku viņš saņēma sezonas sākuma treniņnometnē savā pirmajā profesionāļa gadā **'. Kad daži no viņa komandas biedriem palielināja ātrumu nelielā kāpumā, viņš tos apsteidza, ar [[žests|žestiem]] atdarinot cigāra smēķēšanu, norādot uz to, ka viņam šis kāpums nesagādā nekādas pūles. Komandas biedri šo žestu uztvēra asi, vēlāk vakarā "iesvētību" rituāla laikā liekot smēķēt īstu cigāru.

== Profesionālā karjera ==
===ONCE (2000–2003)===
2001. gadā Rodrigess kļuva par profesionāli **' komandā pēc tam, kad 2000. gada beigās bija stažējies komandā. Savā pirmajā profesionāļa sezonā viņš uzvarēja Barselonā notiekošajās *Escalada a Montjuïc* sacensībās. 2003. gadā viņš uzvarēja Parīze—Nica sestajā posmā, kā arī ar ** komandu braucienā gan *[[Volta a Catalunya]]*, gan *[[2003 Vuelta a España|Vuelta a España]]*.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites

*
Bērzubeka

**Bērzubeka** jeb **bērzu beka** ir nosaukums sešām Latvijā sastopamām lācīšu ģints sēnēm:

* Melnā bērzubeka
* Neīstā bērzubeka
* Parastā bērzubeka
* Purva bērzubeka
* Raibā bērzubeka
* Sarkstošā bērzubeka
Matīss Burģis

**Matīss Burģis** (dzimis  Priekulē) ir Latvijas galda tenisists.

Galda tenisā trenējas kopš deviņu gadu vecuma, 16 gadu vecumā sāka trenēties Vācijā. Sācis trenēties pie Rasmas Freibergas. M. Burģis ir izcīnījis Eiropas čempiontitulu kadetiem dubultspēlēs, vairākas reizes uzvarējis Latvijas čempionātā pieaugušajiem un junioriem. 2009. un 2011. gada Pasaules čempionātos iekļuvis pamatturnīrā. Pašlaik (2012. gada jūlijs) M. Burģis Starptautiskās Galda tenisa federācijas rangā ieņem 106. vietu (starp Eiropas sportistiem ir 53. vietā). Trenējas un startē sacensībās Vācijā.

M. Burģis bija kvalificējies , bija tuvu arī, lai kvalificētos . Viņš ir pirmais Latvijas galda tenisists, kā arī pirmais Baltijas valstu pārstāvis, kas piedalījies Olimpiskajās spēlēs. Tajās viņš sasniedza sacensību otro kārtu.

Viņa tēvs Aivars Burģis ir Latvijas Galda tenisa federācijas viceprezidents, arī viņa brālis ir trenējies galda tenisā.

## Atsauces

## Ārējās saites

* ITTF profils
Neibrandenburga

**Neibrandenburga** () ir pilsēta Vācijā, Mēklenburgā-Priekšpomerānijā, uz ziemeļiem no Berlīnes pie Tolenzes ezera. Apriņķa centrs un trešā lielākā pilsēta federālajā zemē.

Neoficiāli saukta par **Četru vārtu pilsētu** (*Stadt der vier Tore*) četru greznu viduslaiku aizsardzības mūru vārtu dēļ. Pilsēta slavena ar ķieģeļu gotikas arhitektūru un viduslaiku aizsardzības mūriem. Tomēr pilsētas visaugstākā celtne ir 1965. gadā (VDR laikā) uzceltais Kultūras un Izglītības nams (*Haus der Kultur und Bildung*), neoficiāli saukts par "Kultūrpirkstu", kas paceļas 56 metru augstumā.

## Vēsture
Pilsēta dibināta 1248. gadā. Smagi cietusi Trīsdesmitgadu kara laikā. 1631. gadā to ieņēma Katoļu līgas karaspēks, nogalinot zviedru karagūstekņus. Kara turpinājumā, kad zviedri tāpat sāka slepkavot pretējās puses karagūstekņus, viņu sauciens esot bijis "Neibrandenburga!". 2. Pasaules kara laikā pilsētā atradās karagūstekņu nometne, kā arī piespiedu darba nometne čigānu tautības cilvēkiem. Neilgi pirms kara beigām 80% pilsētas centra nodedzināja Sarkanā armija. Vairums ēku gan līdz mūsdienām jau ir atjaunotas. No 1952. līdz 1990. gadam, VDR laikā, Neibrandenburga bija apgabala (*bezirk*) centrs.

Pašlaik spēkā esošie pasaules rekordi diska mešanā gan sievietēm (1988. gadā), gan vīriešiem (1986. gadā) ir uzstādīti Neibrandenburgā.

## Cilvēki
Neibrandenburgā dzimuši:

* Tims Borovskis (*Tim Borowski*, 1980) - futbolists
* Katrīna Krabe (*Katrin Krabbe*, 1969) - VDR vieglatlēte
* Kornēlija Oškēnata (*Cornelia Oschkenat*, 1961) - VDR vieglatlēte
* Oto Ernsts Rēmers (*Otto Ernst Remer*, 1912-1997) - militārists un nacists

## Atsauces

## Ārējās saites
USA-214

**USA-214** jeb **AEHF 1** (**Advanced Extremely High Frequency 1**) ir ASV militārais sakaru pavadonis. Tas palaists 2010. gada augustā ģeostacionārajā orbītā.
Tas ir pirmais Advanced Extremely High Frequency sistēmas pavadonis. Paredzēts sakaru nodrošināšanai ASV un tās sabiedroto bruņotajiem spēkiem. 

## Lidojuma gaita
*AEHF 1* tika palaists  11:07UTC ar nesējraķeti Atlas V/531 (AV-031) no Kanaveralas zemesraga Gaisa spēku stacijas starta kompleksa SLC-41. Pēc 51 minūtes 6 sekundēm pavadonis atdalījās no augšējās pakāpes Centaur. Sākotnēji tas bija ievadīts augsti eliptiskā orbītā. Pēc starta pavadonim tika dots nosaukums *USA-214*. 

Bija paredzēts aptuveni 100 dienu laikā tam sasniegt ģeostacionāro orbītu. Bija plānoti trīs manevri ar hidrazīna dzinēju un pēc tam tiktu izmantots jonu dzinējs. Diemžēl šķidrās degvielas dzinējs īsi pēc iedarbināšanas 15. augustā pārstāja darboties. Arī otrais mēģinājums 17. augustā bija neveiksmīgs.
 Vēlāk tika secināts, ka aizsprostojusies dzinēja oksidētāja pievades caurule, visticamāk tajā iekļuvis mazs auduma gabals ražošanas procesā.

Atkārtoti dzinējs netika darbināts, bažījoties par iespējamu sprādzienu. Tika izstrādāta jauna vajadzīgās orbītas sasniegšanas stratēģija, kuru sāka īstenot 29. augustā. Vispirms tika izmantoti kosmiskā aparāta nelielie orientācijas kontroles dzinēji, kas pacēla orbītu tā, lai pavadoni nebremzētu Zemes atmosfēras daļiņas. Pēc tam tika izmantots jonu dzinējs. Ģeostacionārajā orbītā pavadonis iegāja , tās sasniegšanai bija nepieciešami 14 mēneši un 450 manevri.

## Atsauces

## Ārējās saites
* AEHF 1, 2, 3, 4 Gunter Dirk Kreb
1012. gads

**1012. gads** () bija garais gads, kas pēc Jūlija kalendāra sākās otrdienā.

## Notikumi
* 18. maijs — Benedikts VIII kļuva par Romas pāvestu.

### Nezināms datums
* Suleimans ibn Al-Hakāms atkārtoti kļuva par Kordovas kalifu.

## Dzimuši
* *iespējams*
** Benedikts IX, Romas pāvests (miris ap 1056. gadu)

## Miruši
* 12. maijs — Sergijs IV, Romas pāvests